Նախորդ շաբաթ ԱՄՆ Սենատը 97-կողմ, 2 դեմ ձայներով հաստատեց, օրինագծի փոփոխություն, որի համաձայն՝ Իրանի դեմ ԱՄՆ կողմից պատժամիջոցներ նախատեսող օրինագծում պետք է ներառվի նաև Ռուսաստանի դեմ պատժամիջոցներ: Նախատեսվում էր, որ այս շաբաթ արդեն օրինագիծը պետք է քվեարկության դրվի նաև ԱՄՆ Կոնգրեսի ներկայացուցիչների պալատում, որից հետո այն պետք է հաստատվի ԱՄՆ նախագահի կողմից: Սակայն դեմոկրատների և հանրապետականների մեջ հարցի շուրջ առկա հակասությունների պատճառով, այն ամենայն հավանականությամբ կհետաձգվի: